السير ايزاك (اسحاق) نيوتن (25 ديسمبر 1642 - 20 مارس 1727, بالتقويم اليوليانى) ( 4 يناير 1643 -- 31 مارس 1727) بالتقويم الجريجورى كان فيزيائى و عالم رياضيات و عالم فلكى ، وفيلسوف طبيعه وكيميائى انجليزى. ويعتبر كتابه "المبادئ الاساسية" (Philosophiæ Naturalis Principia Mathematica)، اللى اتنشر سنة 1687، أهم كتاب فى تاريخ العلوم. فى الكتاب ده وصف نيوتن الجاذبيه الارضيه و القوانين التلاته للحركه ، و حط الاساس لعلم الميكانيكا الكلاسيكيه. فى استطلاع الجمعيه الملكيه سنة 2005 لقو ان نيوتن كان له تأثير على تاريخ العلوم اكبر بكتير من تأثير البرت اينشتاين. فى الرياضيات ، ساهم نيوتن مع جوتفريد لايبنتز فى تطوير حساب التفاضل والتكامل. ايزاك نيوتن عاش بين 25 ديسمبر 1642 و 20 مارس 1727, بالتقويم اليوليانى (القيصرى) او بين 4 يناير 1643 - 31 مارس 1727 بالتقويم الجريجورى. اسحق نيوتن اتولد 25 ديسمبر 1642 فى قريه صغيره فى مقاطعة فى لينكولنشير. وفي وقت ولادة نيوتن ، انجلترا ما كانتش اعتمدت احدث جدول زمنى بابوى (التقويم الجريجورى) ، وعشان كدة تاريخ ميلاده اتسجل يوم عيد الميلاد ، 25 ديسمبر 1642.